Armjansko

Armjansko (ruse Армянск, ukraine Армянськ, krime-tatare Ermeni Bazar) estas urbo en la norda parto de Krimeo, sur la Perekopa terkolo. La Armjanska urba municipo (montrita densblue) krom Armjanskon havas ankoraŭ kelkajn vilaĝojn. Antaŭ la jaro 1921 la urbo oficiale nomiĝis Armena Bazaro. Tra la urbo pasas la nord-krimea kanalo; en la urbo estas fervoja stacidomo. Historio La urbo estis fondita komence de la 18-a jarcento fare de armenoj kaj grekoj, kiuj transloĝiĝis el la apuda vilaĝo Perekop. Ekde la jaro 1736 la loĝloko nomiĝis Armena Bazaro. Historie por la urbo gravis la sal-industrio: ĉe la urbo apudas la sal-akva golfo Sivaŝo, de kiu oni jam delonge elminis salon. En la jaro 1993 la loĝloko ricevis la statuson de urbo. Nuntempe ĝi estas la plej juna urbo de Krimeo. Ekonomio La ĉefa entrepreno de la urbo estas la kemia uzino "Krimea Titano", kiu produktas titan-oksidon (TiO2), sulfuracidon, mineralajn sterkaĵojn. Estas ankoraŭ kelkaj uzinoj: Sivaŝa anilin-farba uzino (kiu estas la plej granda en Ukrainio produktanto de farboj por malpeza industrio), uzino de fer-betonaj konstrukciaĵoj. Socia sfero En la urbo estas kelkaj bazaj lernejoj, muzik-lernejo, teknika lernejo, filio de Ĥersona teknika universitato. Estas unu hospitalo, kultur-centro, 3 bibliotekoj, historia regionstuda muzeo. En la jaro 2006 en la urbo loĝis preskaŭ 23 mil homoj (rusoj - 54%, ukrainoj - 29%, krime-tataroj - 4%, la resto - la reprezentantoj de pli ol 10 nacioj). Vidu ankaŭ Armjansk (stacidomo) Eksteraj ligiloj Neoficiala paĝaro de la urbo (ruse)